
	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,
	22.09.2015

	Nr.
	4c-6/63


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru modificarea art. 31 din Legea nr. 153/2011 privind măsuri de creştere a calităţii arhitectural-ambientale a clădirilor, trimis comisiei pentru examinare pe fond, cu adresa nr. PL.x 100 din 3 martie 2015.

În raport cu obiectul şi conţinutul reglementării, proiectul de lege face parte din categoria legilor ordinare.
VICEPREŞEDINTE,

LAURENȚIU NISTOR
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	22.09.2015

	Nr.
	4c-6/63


R A P O R T      
asupra proiectului de Lege pentru modificarea art. 31 din Legea nr.153/2011 privind măsuri de creştere a calităţii arhitectural-ambientale a clădirilor

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. PL.x 100 din 3 martie 2015, cu dezbaterea pe fond, a proiectului de Lege pentru modificarea art. 31 din Legea nr. 153/2011 privind măsuri de creştere a calităţii arhitectural-ambientale a clădirilor, înregistrat cu nr.4c-6/63/03.03.2015.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1032/19.09.2014)
· avizul favorabil al Comisiei pentru industrii și servicii (nr.4c-3/57/10.03.2015)

· avizul favorabil al Comisiei juridice, de disciplină și imunități (nr.4c-11/239/17.03.2015)

· punctul de vedere favorabil al Guvernului (nr.2660/DRP/09.04.2015)
Proiectul de lege a fost adoptat de Senat în şedinţa din 25 februarie 2015, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
Proiectul de lege are ca obiect de reglementare modificarea art. 31 din Legea nr.153/2011 privind măsuri de creştere a calităţii arhitectural-ambientale a clădirilor, în sensul modificării unor competențe ale persoanelor cu atribuții de control împuternicite de primăriile unităților administrativ-teritoriale, precum și ale prefectului referitoare la constatarea contravențiilor și la aplicarea sancțiunilor contravenționale aferente prevăzute la alin.(1) al aceluiași articol.


Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa din data de 22 septembrie 2015.
La lucrările comisiei au fost prezenţi 19 deputaţi, din totalul de 22 membri ai comisiei.

La dezbaterile care au avut loc a participat, în conformitate cu prevederile art.54 şi 55 din Regulamentul Camerei Deputaţilor, republicat, doamna Sirma Caraman, secretar de stat în cadrul Ministerului Dezvoltării Regionale și Administrației Publice.
În urma examinării intervenţiei legislative şi a opiniilor exprimate de către membrii Comisiei, s-a hotărât cu unanimitate de voturi, să se supună plenului Camerei Deputaţilor adoptarea proiectului de Lege pentru modificarea art. 31 din Legea nr. 153/2011 privind măsuri de creştere a calităţii arhitectural-ambientale a clădirilor în forma adoptată de Senat.

 În raport cu obiectul şi conţinutul reglementării, proiectul de lege face parte din categoria legilor ordinare.
	VICEPREŞEDINTE,
	                    SECRETAR,

	LAURENȚIU NISTOR
	RADU BABUȘ


Șef serviciu, Sofia Chelaru
Consilier, Roxana Feraru

